Incident șocant la Liceul Economic din Vâlcea. Săptămâna trecută, pe data de 14 martie, două fete au fost filmate în timp ce își împărțeau pumni în toaletă, de față cu numeroși colegi. Desigur, martorii nu s-au obosit să le oprească, ci au filmat totul, minunându-se de momentul pe care îl trăiesc, potrivit observatornews.ro.
Din primele informații, cele două fete sunt colege de liceu, iar conflictul ar fi pornit de pe rețelele de socializare, unde adolescentele și-ar fi împărțit replici tăioase.
Una dintre ele, mai agresivă și impertinentă, a sărit la părul rivalei, după ce s-a asigurat că toți cei din jur îi urmăresc prestația. Însă, cum astfel de situații sunt întotdeauna imprevizibile, tânăra a ieșit destul de șifonată din altercație.
Potrivit Vocea Vâlcii, directorul Liceului Economic preciează că s-a intervenit imediat asupra acestui caz revoltator, fiind anunțată comisa de violență a unității școlare, poliția dar și părinții fetelor. Sancțiunile se vor aplica în funcție de regulamentul școlar, elevele fiind consiliate la cabinetul liceului.
Sursa: voceavalcii.ro